Source: https://www.financnasprava.sk/sk/podnikatelia/dane/dan-z-prijmov/fyzicke-osoby/dan-podanie-dan-prij-fo
Timestamp: 2020-07-10 07:42:56+00:00

Document:
Daňové podanie k ... - PFS
Daňové podanie k dani z príjmov FO
Daňové podanie k dani z príjmov fyzických osôb
Žiadosť o vrátenie daňového preplatku alebo o vyplatenie daňového bonusu
Daňové priznanie k dani z príjmov fyzickej osoby sa podáva na tlačive, ktorého vzor ustanovuje Ministerstvo financií SR [nové okno] opatrením, ktoré uverejňuje vo Finančnom spravodajcovi [nové okno]. Vzor tlačiva daňového priznania k dani z príjmov fyzickej osoby je uvedený v prílohe uvedeného opatrenia. Oznámenie o vydaní opatrenia je uverejňované v Zbierke zákonov [nové okno].
Vyplnenie tlačiva daňového priznania bude trvať len niekoľko minút. Na vyplnenie použite formulár daňové priznanie FO typ B č. MF/013999/2019-721 vydaný Opatrením MF SR č. MF/013624/2019-721. Tlačivo daňového priznania FO typ B má 13 strán a 3 prílohy, ktoré sú neoddeliteľnou súčasťou daňového priznania a ktoré sa počítajú do počtu príloh uvedeného na riadku 143 daňového priznania FO typ B aj keď sa nevypĺňajú.
Príjmy a výdavky podľa jednotlivých druhov príjmov vypočítané v súlade so zákonom č. 595/2003 Z. z. [nové okno] o dani z príjmov v znení neskorších predpisov (ďalej len „ZDP“) sa vypĺňajú v príslušnom tlačive daňového priznania podľa predtlače. Predtlač na jednotlivých riadkoch príslušného daňového priznania dopĺňa poučenie, ktoré slúži ako pomôcka na jeho vyplnenie a určuje hlavné zásady, ktoré je potrebné dodržať pri správnom výpočte daňovej povinnosti a pri vyplnení daňového priznania. Číselné údaje sa uvádzajú v eurách s presnosťou na eurocenty a zarovnávajú sa vpravo, ostatné údaje sa píšu zľava. Nevyplnené riadky sa ponechávajú prázdne.
Preukázateľne zaplatené poistné na sociálne poistenie a na zdravotné poistenie sa uvádzajú v príslušnom tlačive daňového priznania podľa predtlače.
Pri vypĺňaní daňového priznania typ B budete potrebovať podľa toho, aké druhy príjmov ste dosiahli, nasledujúce podklady, ktoré odovzdáte pri podaní daňového priznania FO typ B ako prílohu:
kópie potvrdení/dokladov o príjmoch fyzickej osoby zo závislej činnosti plynúcich zo zdrojov na území SR a zo zdrojov v zahraničí a o zaplatenom povinnom poistnom,
bola zrušená povinnosť daňovníka opakovane prikladať doklady na priznanie daňového bonusu na vyživované dieťa, ak ich daňovník k daňovému priznaniu už raz priložil a v týchto dokladoch nedošlo k zmene údajov (rodný list). Ide o doklad preukazujúci, že sa jedná o dieťa vlastné, osvojené, prevzaté do starostlivosti nahrádzajúcej starostlivosť rodičov alebo dieťa druhého z manželov, napr. kópia rodného listu dieťaťa alebo výpis z rodného listu, kópia rozhodnutia o osvojení dieťaťa a pod.. Prvýkrát to platí pri podaní daňového priznania za zdaňovacie obdobie 2019,
u dieťaťa,ktoré skončilo povinnú školskú dochádzku, aj:
daňovník už nemusí predkladať potvrdenie o návšteve školy svojho dieťaťa ani potvrdenie príslušného úradu o poberaní prídavku na vyživované dieťa, ak dieťa žijúce s daňovníkom v domácnosti sa sústavne pripravuje na povolanie štúdiom na škole so sídlom na území Slovenskej republiky,
povinnosť predkladania potvrdenia o návšteve školy zostane zachovaná u tých daňovníkov, ktorých deti študujú na školách nevykazujúcich údaje do predmetného registra (napr. školy v zahraničí)
prvýkrát platí pri podaní daňového priznania za zdaňovacie obdobie 2019,
kópiu zmluvy o združení len vtedy, ak ešte správcovi dane nebola predložená,
kópia potvrdenia vydaného veriteľom podľa § 26a zákona č. 90/2016 Z. z. o úveroch na bývanie a o zmene a doplnení niektorých zákonov v znení zákona č.279/2017 Z. z. na priznanie sumy daňového bonusu na zaplatené úroky podľa § 33a ZDP.
Na účely podania daňového priznania typ B, ak je daňovník účtovnou jednotkou, potom je povinný zostaviť účtovnú závierku ku koncu zdaňovacieho obdobia a v termíne na podanie daňového priznania ju uložiť podľa zákona č. 431/2002 Z. z. [nové okno] o účtovníctve v znení neskorších predpisov, ak osobitný predpis neustanovuje inak. Účtovná závierka nie je prílohou daňového priznania, ale samostatným podaním a neuvádza sa do počtu príloh uvedených na riadku 143 daňového priznania FO typ B.
Po vyplnení daňového priznania sa daňový subjekt dozvie výšku dane, ktorú má zaplatiť alebo výšku daňového preplatku alebo daňového bonusu na vyživované dieťa (deti) podľa § 33 ZDP,[nové okno] daňového bonusu na zaplatené úroky podľa § 33a ZDP,[nové okno] ktorá mu má byť vrátená (podrobnejšie informácie v záložke Finančné vyrovnanie [nové okno]). V daňovom priznaní FO typ B musí mať pre poukázanie daňového preplatku alebo vyplatenie daňového bonusu na vyživované dieťa (deti) podľa § 33 ZDP,[nové okno] daňového bonusu na zaplatené úroky podľa § 33a ZDP [nové okno] vyplnenú a podpísanú Žiadosť o vrátenie daňového preplatku alebo o vyplatenie daňového bonusu (XIV. oddiel), kde si uvedie, akým spôsobom majú byť poukázané finančné prostriedky (poštovou poukážkou alebo na účet).
Vyplnené daňové priznanie s prílohami daňový subjekt môže na daňový úrad odoslať elektronicky, poštou alebo osobne doručiť do podateľne na daňovom úrade.
Povinnosť doručovať podania elektronickými prostriedkami finančnej správe má podľa § 14 daňového poriadku [nové okno]:
daňový subjekt, ktorý je platiteľom dane z pridanej hodnoty alebo právnickou osobou zapísanou v obchodnom registri [nové okno] (od 1.1.2018), alebo fyzickou osobou-podnikateľom registrovanou pre daň z príjmov (od 1.7.2018),
Podiel zaplatenej dane do výšky 2 % (3 %) môže poukázať daňovník, ktorý je fyzickou osobou, ak súčasne splní tieto podmienky uvedené v § 50 ZDP [nové okno]:
nemá do pätnástich dní po uplynutí lehoty na podanie daňového priznania nedoplatok na dani, pričom za daňový nedoplatok pre účely poukázania podielu zaplatenej dane sa nepovažuje suma nedoplatku na dani nepresahujúca 5 eur (§ 50 ods. 6 písm. a) ZDP [nové okno]);
daňovník FO vo vyhlásení určil len jedného prijímateľa podielu zaplatenej dane s uvedením príslušnej sumy (§ 50 ods. 6 písm. b) ZDP [nové okno]);
podiel zaplatenej dane je najmenej 3 eurá, pričom za zaplatenú daň sa považuje zaplatená daň znížená o daňový bonus podľa § 33 ZDP [nové okno] (na vyživované dieťa/deti), alebo zaplatená daň znížená o daňový bonus na zaplatené úroky podľa § 33a ZDP [nové okno]alebo zaplatená daň znížená o daňový bonus podľa § 33 ZDP [nové okno] a o daňový bonus na zaplatené úroky podľa § 33a ZDP [nové okno] (§ 50 ods. 1 písm. a) ZDP [nové okno]).
Fyzická osoba, ktorá podáva daňové priznanie k dani z príjmov fyzickej osoby, uskutoční vyhlásenie o poukázaní podielu zaplatenej dane priamo v príslušnom oddiele daňového priznania v lehote na podanie daňového priznania.
Ak chce poukázať podiel zaplatenej dane do výšky 2 %, tak nepredkladá žiadne doklady k daňovému priznaniu.
Ak chce poukázať podiel zaplatenej dane do výšky 3 % t.j. ide o daňovníka, ktorý v zdaňovacom období, ktorého sa vyhlásenie týka, vykonával dobrovoľnícku činnosť podľa osobitného predpisu počas najmenej 40 hodín v zdaňovacom období, ak daňovník vyplnil zaškrtávacie pole o splnení uvedených podmienok vo vyhlásení, je povinný predložiť o tom písomné potvrdenie podľa osobitného predpisu (zákon č. 406/2011 Z. z. [nové okno] o dobrovoľníctve).
V daňovom priznaní je aj ďalšie zaškrtávacie pole, ktorého vyplnením daňovník dáva súhlas s informovaním prijímateľa o tom, že mu poukazuje podiel zaplatenej dane, a to v rozsahu meno, priezvisko a trvalý pobyt daňovníka (§ 50 ods. 8 ZDP [nové okno]).
Zoznam prijímateľov je verejný zoznam, ktorý zverejňuje Notárska komora SR [nové okno] každoročne, a to do 15. januára kalendárneho roka, v ktorom možno prijímateľovi poskytnúť podiel zaplatenej dane (§ 50 ods. 7 ZDP [nové okno]). Zoznam prijímateľov [nové okno] je uvedený na portáli Notárskej komory SR [nové okno]. Aby prijímateľovi mohol byť poukázaný 2 % resp. 3 % podiel zaplatenej dane, musí byť uvedený v tomto zozname.
Správca dane je povinný po splnení podmienok podľa § 50 ods. 6 ZDP [nové okno] previesť podiely zaplatenej dane na účet prijímateľa do troch mesiacov po lehote na podanie vyhlásenia podľa § 50 ods. 1 ZDP [nové okno]. Správca dane poukáže podiel zaplatenej dane prijímateľovi, ktorého daňovník určil vo vyhlásení, len vtedy, ak sú splnené všetky podmienky.
Ak nebolo preukázané splnenie podmienok podľa § 50 odseku 6 ZDP [nové okno] alebo ak predložené vyhlásenie obsahuje nesprávne údaje o prijímateľovi, nárok na poukázanie sumy zodpovedajúcej podielu zaplatenej dane zanikne, tzn. prostriedky zodpovedajúce podielu zaplatenej dane nebudú poukázané. O týchto skutočnostiach upovedomuje správca dane bez zbytočného odkladu daňovníka (§ 50 ods. 8 ZDP [nové okno]). Ak predložené vyhlásenie obsahuje aj iné nesprávne údaje, správca dane vyzve daňovníka na ich opravu, a ak nebudú nedostatky vo vyhlásení v lehote určenej vo výzve odstránené, nárok na poukázanie podielu zaplatenej dane podľa § 50 ods. 1 ZDP [nové okno] zanikne.
V prípade, ak daňová povinnosť mala byť iná (vyššia alebo nižšia) ako bola uvedená v podanom daňovom priznaní, podiel zaplatenej dane poukázaný správcom dane nemôžete upravovať. Ak daňovníkovi vznikne preplatok na dani, tzn. ak daňová povinnosť daňovníka je nižšia ako bola daňová povinnosť, z ktorej bol poukázaný podiel zaplatenej dane v prospech prijímateľa, o rozdiel medzi sumou poukázanou prijímateľovi a sumou zodpovedajúcou podielu zaplatenej dane z upravenej daňovej povinnosti sa daňovníkovi zníži preplatok na dani (§ 50 ods. 10 ZDP [nové okno]).

References: § 26
 § 33
 § 33
 § 33
 § 33
 § 33
 § 14
 § 50
 § 33
 § 33
 § 33
 § 33
 § 50
 § 50
 § 50
 § 50